**ANUNŢ CONCURS OCUPARE POST ŞEF SERVICIU**

 Având în vedere prevederile Hotărârii Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice

 **Complexul Sportiv National Poiana Brasov** organizează în data de 30 iulie 2014 la sediul său din Poiana Brasov, str.Valea Lunga, nr.11, concurs pentru ocuparea postului de **Sef Serviciu- Consilier I cu studii superioare in cadrul Compartimentului Hotelului Olimpic.**

Condiţii de participare:

* are cetăţenia română şi cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România ;
* cunoaşte limba română, scris şi vorbit;
* are vârsta minimă reglementată de prevederile legale;
* are capacitate deplină de exerciţiu;
* are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
* nu a fost condamnat definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.
* are studii superioare in turism-servicii absolvite cu diplomă de licenţă
* Posesor al “Brevetului de manager in activitatea de turism”
* cunoaşterea limbii engleze – nivel mediu, avansat
* are experienţă profesională în domeniul de referinţă de minim 5 ani;
* are experienţă managerială similară postului pentru care se organizează concurs de minim 3 ani;

Constituie avantaj:

* Cunoştinţe de operare PC: Word, Excel, navigare Internet si Programe de Gestiune Hotelieră
* Cunoaşterea limbii germane, franceză

Concursul se organizează în două etape, după cum urmează:

I. În data de 30 iulie 2014, ora 10,00 – proba scrisă, care constă într-o lucrare ce va conţine răspunsuri la subiectele de concurs desprinse din bibliografia prezentată mai jos;
II. În data de 30 iulie 2014 ora 13,00 – interviul,.

Dosarele pentru înscriere în vederea participării la concurs vor putea fi depuse în perioada 16 iunie - 27 iunie 2014 ora 15,00  la sediul său din Poiana Brasov, str.Valea Lunga, nr.11 şi trebuie să conţină în mod obligatoriu următoarele documente:

a) cerere de înscriere (se va procura de la Compartimentul Resurse Umane)
b) copia actului de identitate;

c) copiile documentelor care să ateste nivelul studiilor şi ale altor acte care atestă îndeplinirea condiţiilor minimale de participare;

d) copiile documentelor care să ateste specializări şi certificări suplimentare relevante pentru prezentul concurs;

e) copia carnetului de muncă, conformă cu originalul, sau, după caz, o adeverinţă care să ateste vechimea în muncă;

f) copie după cazierul judiciar sau o declaraţie pe propria răspundere că nu are antecedente penale care să-l facă incompatibil cu funcţia pentru care candidează. Candidatul declarat admis la selecţia dosarelor are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului;

g) adeverinţă medicală care să ateste starea de sănătate corespunzătoare eliberată de către medicul de familie sau de către unităţile sanitare abilitate;

h) curriculum vitae;

Actele vor fi prezentate şi în original în vederea verificării conformităţii copiilor cu acestea.

Dosarele care nu îndeplinesc condiţiile de participare şi care nu conţin documentele solicitate mai sus, vor fi respinse în cadrul selecţiei ce se va organiza de către Comisia de concurs în termen de maxim 3 zile lucrătoare de la data expirării termenului de depunere a dosarelor.

**Tematica:**

* Managementul turismului
* Obiectul de activitate şi sursele de finanţare ale instituţiei
* Gestionarea bunurilor
* Inventarierea patrimoniului
* Eliberarea certificatelor de clasificare a structurilor de primire turistice cu funcţiuni de cazare

**Bibliografia:**

* Hotărârea nr. 11/2013 privind organizarea şi funcţionarea Ministerului Tineretului şi Sportului
* Hotărârea nr. 1179/ 1996 privind înfiinţarea Complexului Sportiv Naţional Poiana Braşov
* Legea nr. 69/ 2000 Legea educaţiei fizice şi sportului cu modificările şi completările ulterioare
* Legea nr.22/1969, modificată şi completată prin Legea 54/1994 privind angajarea gestionarilor, constituirea de garanţii şi răspunderea în legătură cu gestionarea bunurilor agenţilor economici, autorităţilor sau instituţiilor publice
* O.M.F.P nr.2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;
* [Ordinul 65/2013](http://turism.gov.ro/wp-content/uploads/2013/05/Ordin1.pdf) pentru aprobarea normelor metodologice privind eliberarea certificatelor de clasificare a structurilor de primire turistice cu funcțiuni de cazare și alimentație publică, a licentelor si brevetelor de turism
* [HG 1267/18.12.2010](http://turism.gov.ro/wp-content/uploads/2013/05/turism_legislatie_hg_1267_18122010.pdf) privind eliberarea certificatelor de clasificare, a licentelor şi brevetelor de turism cu modificările şi completările ulterioare
* Ordonanţei de urgentţă a Guvernului nr. 49/2009 privind libertatea de stabilire a prestatorilor de servicii şi libertatea de a furniza servicii în România
* ”MANAGEMENTUL OPERAŢIUNILOR DE TURISM “ – Gabriela Stănciulescu

Informaţii suplimentare se pot obţine la Compartimentul Resurse Umane - telefon 0268/262309.

DATA: 13.06.2014